CELEX: 32004R0855
Language: fi
Date: 2004-04-29 00:00:00
Title: Neuvoston asetus (EY) N:o 855/2004, annettu 29 päivänä huhtikuuta 2004, Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta ohjelmasta annetun neuvoston asetuksen (EY) N:o 3069/95 muuttamisesta

30.4.2004        FI           Euroopan unionin virallinen lehti                       L 161/ 1
_______________________________________________________________________________
                          NEUVOSTON ASETUS (EY) N:o 855/2004,
                              annettu 29 päivänä huhtikuuta 2004,
                    Luoteis-Atlantin kalastusjärjestön (NAFO) sääntelyalueella
                        toimiviin yhteisön kalastusaluksiin sovellettavasta
                     Euroopan yhteisön tarkkailijoita koskevasta ohjelmasta
                 annetun neuvoston asetuksen (EY) N:o 3069/95 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon1,
1
      Lausunto annettu 1. huhtikuuta 2004 (ei vielä julkaistu virallisessa lehdessä).
 ---pagebreak--- 30.4.2004          FI            Euroopan unionin virallinen lehti                          L 161/ 2
_______________________________________________________________________________
sekä katsoo seuraavaa:
1)    Asetuksessa (EY) N:o 3069/951 säädetään erityisistä säännöistä valvonnan ja täytäntöönpanon
      parantamiseksi NAFOn sääntelyalueella Luoteis-Atlantin kalastusjärjestössä (NAFO) vuonna
      1995 hyväksytyn tarkkailijaohjelman täytäntöön panemiseksi yhteisön tasolla.
2)    Ottaen huomioon ne erityiset olosuhteet, joissa tarkkailijaohjelma toteutettiin yhteisön tasolla
      vuonna 1995, neuvosto antoi komission tehtäväksi asettaa tarkkailijoita kaikkiin yhteisön
      kalastusaluksiin ja yhteisö vastaa tästä toiminnasta johtuvista kustannuksista.
3)    Vuonna 2002 hyväksyttiin elollisten vesiluonnonvarojen säilyttämisestä ja kestävästä
      hyödyntämisestä yhteisessä kalastuspolitiikassa 20 päivänä joulukuuta 2002 annettu
      neuvoston asetus (EY) N:o 2371/20022. Mainitun asetuksen mukaan jäsenvaltioiden on
      valvottava lippunsa alla purjehtivien alusten kalastustoimia yhteisön ulkopuolisilla
      vesialueilla sekä vastattava tarkkailijoiden sijoittamisesta kyseisille aluksille.
4)    Kyseisen puiteasetuksen hyväksymisen vuoksi ei ole enää perusteltua, että komissio vastaa
      asiaan liittyvistä hallinnollisista ja taloudellisista rasitteista.
1
      EYVL L 329, 30.12.1995, s. 5, asetus sellaisena kuin se on muutettuna asetuksella (EY) N:o
      1049/97 (EYVL L 154, 12.6.1997, s. 2).
2
      EYVL L 358, 31.12.2002, s. 59.
 ---pagebreak--- 30.4.2004           FI          Euroopan unionin virallinen lehti                             L 161/ 3
_______________________________________________________________________________
5)    Komission ja jäsenvaltioiden olisi tehtävä tiivistä yhteistyötä, jotta varmistetaan
      tarkkailijaohjelman tehokkuuden säilyminen ja yhteisölle NAFOssa kuuluvien velvoitteiden
      noudattaminen.
6)    Asetus (EY) N:o 3069/95 olisi tämän vuoksi muutettava vastaavasti,
ON ANTANUT TÄMÄN ASETUKSEN:
                                                 1 artikla
Muutetaan asetus (EY) N:o 3069/95 seuraavasti:
1)    Korvataan 1 artiklan ensimmäinen alakohta seuraavasti:
      "Jäsenvaltiot nimeävät tarkkailijat kaikille kalastusaluksilleen, jotka harjoittavat
      kalastustoimintaa tai ovat aloittamassa kalastustoiminnan harjoittamisen NAFOn
      sääntelyalueella, sanotun kuitenkaan rajoittamatta asetuksen (ETY) N:o 1956/88 2 artiklan
      2 kohdan soveltamista. Asianmukaisesti nimettyjen tarkkailijoiden on pysyttävä niillä
      kalastusaluksilla, joihin heidät on sijoitettu, kunnes heidän tilalleen osoitetaan toiset
      tarkkailijat."
 ---pagebreak--- 30.4.2004          FI           Euroopan unionin virallinen lehti                          L 161/ 4
_______________________________________________________________________________
2)    Lisätään artikla seuraavasti:
      "1 a artikla
      Jäsenvaltioiden on toimitettava komissiolle luettelo 1 artiklan mukaisesti nimeämistään
      tarkkailijoista viimeistään kunkin vuoden 20 päivänä tammikuuta, ja tämän jälkeen heti, kun
      tehtäviin on nimetty uusi tarkkailija."
3)    Korvataan 2 artiklassa ilmaisu "tarkkailijat" ilmaisulla "asianmukaisesti nimetyt tarkkailijat".
4)    Korvataan 4 artikla seuraavasti:
      "4 artikla
      Jäsenvaltiot vastaavat kaikista kustannuksista, jotka aiheutuvat tämän asetuksen mukaisesta
      tarkkailijoiden toiminnasta. Jäsenvaltiot voivat periä nämä kustannukset osittain tai kokonaan
      alustensa laivanvarustajilta."
5)    Korvataan liitteessä I olevan 1 kohdan i alakohdassa ilmaisu "komissio" ilmaisulla
      "jäsenvaltio".
6)    Korvataan liitteessä I olevan 2 kohdan m alakohdassa ilmaisu "kyseisen jäsenvaltion
      toimivaltaisille viranomaisille" ilmaisulla "heidät nimenneen jäsenvaltion toimivaltaisille
      viranomaisille".
7)    Poistetaan liite II.
 ---pagebreak--- 30.4.2004          FI          Euroopan unionin virallinen lehti                             L 161/ 5
_______________________________________________________________________________
                                               2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin
virallisessa lehdessä.
Sitä sovelletaan 1 päivästä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä huhtikuuta 2004.
                                                               Neuvoston puolesta
                                                                  Puheenjohtaja
                                                                M. McDOWELL
                                   ________________________